# LISA 2

# tugiteenuse osutamise kokkuleppe juurde

# tarkvara SAP BPC TEENUSE OSUTAMISE TINGIMUSED

# Mõisted

**Kasutaja –** Tellija ametnik või töötaja, kes kasutab käesolevas lisas nimetatud infosüsteemi.

**Kontaktisik –** Tellija volitatud esindaja.

**RTK kasutajatugi** – RTK töötaja, kelle ülesanneteks on infosüsteemide kasutajate nõustamine ja kasutajatoe haldamine, et tagada kasutajatele tõrgeteta töö.

**Teenus –** SAP BPC töökeskkond. SAP BPC onplaneerimise ja konsolideerimise standardtarkvara, mis on toodetud tarkvaraarendusfirma SAP AG (edaspidi SAP AG) poolt.

**Töökeskkond –** infosüsteemikeskkond, kus toimub reaalsete andmete töötlus.

**Tööaeg (aktiivne kasutusaeg)** – tööpäevadel 8:00-17:00. Väljapoole seda aega jäävat aega nimetatakse passiivseks kasutusajaks.

1. **Teenuste põhiparameetrid**
	1. Teenuse aktiivne kasutusaeg on tööpäevadel kell 8:00-17:00.
	2. Kasutajad kasutavad teenuseid ainult tööülesannete täitmiseks vajalikus ulatuses ja kasutusjuhendites selgitatud viisil.
2. **Kasutusõiguste haldus ja nõuded salasõnale**
	1. Teenuseosutaja vastutab Kasutajate loomise ja kustutamise eest. Kasutajaõiguste haldamise aluseks on Kontaktisiku poolt Teenuseosutaja e-posti aadressile sap.help@rtk.ee edastatud taotlus.
	2. Tellija muudab kasutajate rolle.
	3. Tellija peab kasutajate üle arvestust.
	4. Tellija viib kord kvartalis läbi Kasutajate inventuuri ning edastab vajalikud muudatused Teenuseosutaja e-posti aadressile sap.help@rtk.ee.
	5. Teenuse töökeskkonna Kasutaja salasõna peab sisaldama vähemalt 2te numbrit, 2te suurt ja 2te väikest tähte ning kokku peab olema salasõna pikkus vähemalt 8 sümbolit. Kasutaja peab vahetama enda salasõna iga 90 päeva järel.
3. **Tellija kohustused**
	1. Tellija korraldab oma uute Kasutajate koolituse.
4. **Infoturve ja konfidentsiaalsuse tagamine:**
	1. Teenuseosutaja täidab Poolte infoturbealaseid kokkuleppeid ning kindlustab Tellija andmete haldamisel andmete kvaliteedi, käideldavuse ja koostalitusvõime.
	2. Teenuseosutaja kindlustab, et tema valduses olevad Teenuse osutamiseks vajaminevad seadmed ja ruumid on kaitstud infoturberiskide eest ning et infoturbe ja andmekaitse meetmeid järgitakse. Tellija peab kindlustama vastavad meetmed enda ruumides.
	3. Pooled järgivad isikuandmete kaitse seaduses toodud andmekaitse põhimõtteid isikuandmete töötlemisel kui ka muud infoturvet reguleerivat seadusandlust.
	4. Teenuseosutaja kohustub täitma organisatsioonilisi, füüsilisi ja infotehnilisi turvameetmeid töödeldavate isikuandmete kaitseks juhusliku või tahtliku volitamata muutmise, juhusliku hävimise, tahtliku hävitamise, õigustatud isikule andmete kättesaadavuse takistamise ning volitamata töötlemise eest.
	5. Eriolukordades, kus Teenuseosutajal tuleb selleks õigustatud isikute nõudmisel sooritada infojälitus ja -hõivetoiminguid, kasutajaid sellest eelnevalt ei teavitata. Vastavaid toiminguid teostab ja andmeid väljastab Teenuseosutaja ainult Teenuseosutaja peadirektori korralduse alusel.
5. **Poolte kontaktandmed**
	1. Tellija kontaktisik: Andres Paris, tel 611 3665, e-post andres.paris@fin.ee
	2. Teenuseosutaja kontaktisik: Marek Ilves, tel 663 1827, e-post marek.ilves@rtk.ee.
	3. Kasutajatugi: tel. 663 8292 e-post: sap.help@rtk.ee.